CELEX: 32021R2205
Language: lv
Date: 2021-12-13 00:00:00
Title: Komisijas Īstenošanas regula (ES) 2021/2205 (2021. gada 13. decembris), ar ko groza Regulu (EK) Nr. 847/2006 attiecībā uz dažu Taizemes izcelsmes sagatavotu vai konservētu zivju apjomu, ko var importēt saskaņā ar tarifu kvotu 09.0706

14.12.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 446/38
               
            
         KOMISIJAS ĪSTENOŠANAS REGULA (ES) 2021/2205
         (2021. gada 13. decembris),
         ar ko groza Regulu (EK) Nr. 847/2006 attiecībā uz dažu Taizemes izcelsmes sagatavotu vai konservētu zivju apjomu, ko var importēt saskaņā ar tarifu kvotu 09.0706
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes Lēmumu 2006/324/EK (2006. gada 27. februāris), lai noslēgtu Nolīgumu vēstuļu apmaiņas veidā starp Eiropas Kopienu un Taizemes Karalisti atbilstīgi 1994. gada Vispārējās vienošanās par tarifiem un tirdzniecību (VVTT) XXIV panta 6. punktam un XXVIII pantam par koncesiju izmaiņām grafikos, kas attiecas uz Čehijas Republiku, Igaunijas Republiku, Kipras Republiku, Latvijas Republiku, Lietuvas Republiku, Ungārijas Republiku, Maltas Republiku, Polijas Republiku, Slovēnijas Republiku un Slovākijas Republiku saistībā ar šo valstu pievienošanos Eiropas Savienībai (1), un jo īpaši tā 2. pantu,
         tā kā:
         
                     (1)
                  
                  
                     ar Komisijas Regulu (EK) Nr. 847/2006 (2) paredz Kopienas tarifu kvotu administrēšanu atsevišķām sagatavotām vai konservētām zivīm Nolīgumā starp Eiropas Savienību un Taizemes Karalisti saskaņā ar 1994. gada Vispārējās vienošanās par tarifiem un tirdzniecību (VVTT) XXVIII pantu par visu ES CLXXV sarakstā iekļauto tarifu kvotu koncesiju grozīšanu sakarā ar Apvienotās Karalistes izstāšanos no Eiropas Savienības (3) ir noteikts dažu Savienības tarifu kvotu apjoms attiecībā uz produktu daudzumiem, kas importējami no Taizemes. Nolīgums stājās spēkā 2021. gada 20. jūlijā.
                  
               
                     (2)
                  
                  
                     Šajā nolīgumā paredzētais dažu Savienības tarifu kvotu apjoms attiecībā uz atsevišķu sagatavotu vai konservētu zivju daudzumu būtu jāatspoguļo Regulā (EK) Nr. 847/2006.
                  
               
                     (3)
                  
                  
                     Tāpēc būtu attiecīgi jāgroza Regula (EK) Nr. 847/2006.
                  
               
                     (4)
                  
                  
                     Ņemot vērā steidzamo vajadzību īstenot minēto nolīgumu, šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī. Tā kā ar šo regulu ieviestie grozījumi attiecas uz tarifu kvotas periodu, kurš šīs regulas spēkā stāšanās dienā jau noris, ir jāparedz pārejas noteikumi attiecībā uz minēto periodu.
                  
               
                     (5)
                  
                  
                     Šajā regulā paredzētie pasākumi ir saskaņā ar Muitas kodeksa komitejas atzinumu,
                  
               IR PIEŅĒMUSI ŠO REGULU.
         
            1. pants
            Grozījumi Regulā (EK) Nr. 847/2006
            Regulu (EK) Nr. 847/2006 groza šādi:
            
                        1)
                     
                     
                        regulas 1. panta 2. punktu aizstāj ar šādu:
                        
                           “2.   Atver 1 054 tonnu ikgadējo tarifu kvotu ar atbrīvojumu no muitas nodokļiem sagatavotu vai konservētu zivju importam Savienībā: sardīnes, pelamīdas, Atlantijas makreles un austrumu makreles, vienkrāsas pelamīdas, kuras nav veselas vai gabalos un kuras klasificē ar KN kodu 1604 20 50.”;
                        
                     
                  
                        2)
                     
                     
                        regulas 2. panta 2. punktu aizstāj ar šādu:
                        
                           “2.   No 1. panta 2. punktā minētajām 1 054 tonnām 423 tonnas attiecina uz Taizemes izcelsmes importu (kārtas numurs 09.0706), un pārējo daļu, proti 631 tonnu, atver trešo valstu, izņemot Apvienoto Karalisti, izcelsmes importam (kārtas numurs 09.0707).”
                        
                     
                  
         
            2. pants
            Pārejas noteikumi attiecībā uz pašreizējo tarifu kvotas periodu
            
               1.   Apjoms, kas pieejams atlikušajam tarifu kvotas periodam, kurš šīs regulas spēkā stāšanās dienā jau noris, ir starpība starp kvotas apjomu, kas grozīts ar šo regulu, un kvotas apjomu, kas jau piešķirts pirms šīs regulas spēkā stāšanās dienas.
            
            
               2.   Ja šīs regulas spēkā stāšanās brīdī kvota, kas piemērojama 2021. gada 13. decembrī, bija izsmelta, jauno pieejamo kvotas apjomu uzņēmējiem piešķir, ievērojot to muitas deklarāciju par preču laišanu brīvā apgrozībā pieņemšanas datumu hronoloģisko secību. Uzņēmējiem, kuri pašreizējā tarifu kvotas periodā, bet pirms šīs regulas stāšanās spēkā, savas preces importējuši, neizmantojot tarifu kvotu, pēc viņu pieprasījuma un tādā apmērā, kādā to ļauj tarifu kvotas atlikums, atlīdzina jau samaksātā nodokļa starpību.
            
         
         
            3. pants
            Stāšanās spēkā
            Šī regula stājas spēkā dienā, kad to publicē Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 13. decembrī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 120, 5.5.2006., 17. lpp.
         
         
            (2)  Komisijas Regula (EK) Nr. 847/2006 (2006. gada 8. jūnijs), ar ko atklāj Kopienas tarifu kvotas un paredz administrēšanu atsevišķām sagatavotām vai konservētām zivīm (OV L 156, 9.6.2006., 8. lpp.).
         
            (3)  OV L 274, 30.7.2021., 57. lpp.